KTC จัดกิจกรรมปันความรู้แก่น้องๆโรงเรียนคนตาบอด
KTC จัดกิจกรรมปันความรู้ “เคทีซีชวนน้องใช้กายสัมผัสเรียนรู้ประวัติศาสตร์และภูมิปัญญาไทย” ณ วัดสุทัศนเทพวรารามราชวรมหาวิหาร และแหล่งเรียนรู้ศาสตร์พระราชา เกษตรพอเพียง โรงเรียนวัดสุทัศน์ เมื่อเร็วๆ นี้
27 ส.ค. 2561

นางพจนีย์พร ชำนาญภักดี ผู้อำนวยการ – ทรัพยากรบุคคล บริษัท บัตรกรุงไทย จำกัด (มหาชน) หรือ KTC จัดกิจกรรมปันความรู้ “เคทีซีชวนน้องใช้กายสัมผัสเรียนรู้ประวัติศาสตร์และภูมิปัญญาไทย” ให้กับน้องๆ นักเรียนชั้นประถมศึกษาปีที่ 4 – 5 โรงเรียนคนตาบอดกรุงเทพ เพื่อมุ่งหมายให้น้องๆ ได้รับทราบถึงประวัติความเป็นมาของเสาชิงช้า และเรียนรู้ผ่านการสัมผัสประติมากรรมต่างๆ ภายในวัดสุทัศเทพวรารามราชวรมหาวิหาร เช่น พระพุทธรูปในสมัยต่างๆ รูปปั้นขุนพลจีน หรืออับเฉา บานประตู กระเบื้องหลังคาโบสถ์ ช่อฟ้า ใบระกา และหางหงส์ ฯลฯ
พร้อมทั้งเรียนรู้ความหมายของวิถีเกษตรพอเพียง นวัตกรรมกลางกรุง ด้วยการลงมือปลูกข้าว เก็บเกี่ยว ปลูกผัก เลี้ยงปลา ณ แหล่งเรียนรู้ศาสตร์พระราชา เกษตรพอเพียง ณ โรงเรียนวัดสุทัศน์ โดยได้รับเกียรติจาก นายธานัท ภุมรัช นักประชาสัมพันธ์ กลุ่มงานพัฒนาการท่องเที่ยว กองการท่องเที่ยว สำนักวัฒนธรรม กีฬา และการท่องเที่ยว กรุงเทพมหานคร และนางสาวกาญจนา จันทร์สระแก้ว ผู้อำนวยการสถานศึกษา โรงเรียนวัดสุทัศน์ ร่วมเป็นวิทยากร พร้อมด้วยนางรัตนา อรรคนิตย์ ผู้อำนวยการโรงเรียนสอนคนตาบอดกรุงเทพ ให้เกียรติร่วมงาน ณ วัดสุทัศนเทพวรารามราชวรมหาวิหาร และแหล่งเรียนรู้ศาสตร์พระราชา เกษตรพอเพียง โรงเรียนวัดสุทัศน์ เมื่อเร็วๆ นี้